Ordo Sanctissimae Trinitatis redemptionis captivorum

Ordo Sanctissimae Trinitatis redemptionis captivorum vel brevius Ordo Sanctissimae Trinitatis et Captivorum (sigla: OSST) est ordo religiosus Ecclesiae Catholicae iuris pontificii.

 Historia 
Ordo anno 1198 a Ioanne de Matha et Felice Valesio in Cerfroid prope Lutetiam conditus a papa Innocentio III eodem anno per bullam  Operante divine dispositionis approbatus est. Initio fuit ordo monasticus virorum. Anno 1236 etiam ramus feminarum ortus est. Anno 1609 Trinitarii in ordinem mendicantem immutati sunt.

Etsi Trinitariis est regula propria, a quibusdam historicis inter eos, qui regulam Sancti Augustini sequuntur, et ideo inter canonicos regulares ponunturDictionnaire universel françois et latin contenant la signification et la définition, de Trevoux, éd. Gandouin, 1732, vol. 5, p. 406. In pluribus libris manuscriptis antiquissimis regula Sancti Augustini una cum regula Trinitariorum inveniturCollection de décisions nouvelles et de notions relatives à la jurisprudence actuelle par Me J.-B. Denisart; Éditeur: Vve Desaint, 1775, p. 566.

Olim principale ordinis munus fuit redemptio illorum, qui a Saracenis capti erant. Hodie sodales ordinis imprimis curae pastorali et ministerio infirmorum student. Alba incedunt veste, scapulari et capucio rotundo humeros tegente, cum caerulea, rubra intermixta, cruce in pectore.Gregorius Rivius, Monastica historia occidentis, de Lipsiae, éd. Gandouin, MDCCXXXVII, p. 67..

Die 31 Decembris anni 2005 ordini fuerunt 102 conventus et 585 religiosi, quorum 388 sacerdotes.Cf. Annuario Pontificio per l'anno 2007, in Civitate Vaticana, 2007, p. 1467.

 Sancti et beati Ordinis Sanctissimae Trinitatis 
 Sanctus Ioannes de Matha (ca. 1150-1213)
 Sanctus Felix Valesius (+1212)
 Sanctus Ioannes Baptista a Conceptione (1561-1613)
 Sanctus Simon De Roxas (1552-1624)
 Sanctus Michael De Sanctis (1591-1625)
 Beatus Marcus Criado (1522-1569)
 Beata Elisabetha Canori Mora (1774-1825)
 Beata Anna Maria Taigi (1769-1837)
 Beatus Dominicus a Sanctissimo Sacramento (1901-1927)
 Beati Marianus a Sancto Ioseph eiusque IX Socii (+1936)
 Beati Hermenegildus ab Assumptione eiusque V Socii (+1936)
 Beatus Alvarus Santos Cejudo (1880-1936)
 Beata Francisca ab Incarnatione (1873-1937)

Ministrorum generalium Ordinis Sanctissimae Trinitatis series
Ioannes de Matha
Ioannes Baptista a Conceptione
Ordo Beatae Mariae de Mercede redemptionis captivorum
Marcella a S. Felice

 Notae 

 Nexus externus 
Situs ordinis officialis

Categoria:Ordines mendicantes